שיחה:שלזית

message: אין שום מקורות בערך הזה. ניסיתי לחפש אותם בוויקיאנגלית, ולמרבה הפלא גם שם אין משהו אמין. Omniglot הוא לא אתר אמין.
הנתונים האלה סופקו לערך הזה על ידי אנשים שמקימים ויקיפדיה בשפה זו ומבקשים לתרגם ערך על השפה להרבה ויקיפדיות. הם לא טורחים לספק מקורות טובים.  ויקיפדיה נעקצה כבר פעם על ידי רמאי שבמשך חודשים ארוכים שיטה בכישרון לא מבוטל באנשים תמימים - ואני ביניהם - והפיץ מידע שקרי על "שפה סיבירית" שהוא המציא בעצמו. אני ספגתי מזה מבוכה גדולה במיוחד ומאז אני זהיר מאד בנושאים האלה. לא נראה לי שהחבר'ה של שלזית הם טרולים כמו הסיבירי ההוא ואני מניח שהכוונה שלהם טובה, אבל זה לא פוטר מהחובה להסתמך על מקורות אמינים.
כתבתי את זה בדף שיחה של הערך האנגלי. אם לא יימצא מישהו שיביא מקורות אמינים, אני אמחק את הנתונים האלה משם וגם מפה. --אמיר א. אהרוני · בואו לתקן קישורי בינוויקי! · כ"ה בתמוז ה'תשס"ח · 16:22, 28 ביולי 2008 (IDT)
replies: text: בערך באנגלית מופיעים אותם נתונים, מגובים בקישור לקובץ PDF עם נתוני מפקד האוכלוסין הפולני, בפולנית. (הערת השוליים מספר 2 בערך). דב ט. - שיחה 11:37, 30 ביולי 2008 (IDT)
replies: text: :ראיתי את ה-PDF הזה. אני יכול לקרוא קצת פולנית, לפני איזה עשרים שנה ממש למדתי אותה. אני לא זוכר אותה מספיק טוב בשביל ספרות יפה, אבל מספיק בשביל לקרוא דו"ח סטטיסטי. לא מצאתי שם בכלל הנתונים האלה.

text: :אם אני טועה, אשמח אם מישהו יתקן אותי. --אמיר א. אהרוני · בואו לתקן קישורי בינוויקי! · כ"ז בתמוז ה'תשס"ח · 12:38, 30 ביולי 2008 (IDT)
replies: text: :: אני כתבתי את הערך, ואכן נסמכתי על ויקיאנגלית. קשה לי להאמין שהשלזים הונו אותם וניפחו מספרים. חגי אדלר • שיחה •  תבניות מידע בערכים מחכות לך! •  כ"ז בתמוז ה'תשס"ח • 12:42, 30 ביולי 2008 (IDT)
replies: text: :::להאמין אפשר בכוונה הטובה. בנתונים, במיוחד מספריים, אי אפשר להאמין - צריך לבדוק אותם. --אמיר א. אהרוני · בואו לתקן קישורי בינוויקי! · כ"ז בתמוז ה'תשס"ח · 13:09, 30 ביולי 2008 (IDT)

text: ::מצאת שם נתונים על שיעור הדוברים בשפות שונות, והשלזית לא הוזכרה כלל? דב ט. - שיחה 13:26, 30 ביולי 2008 (IDT)
replies: text: :::מצאתי נתונים על לאומים בעמוד 40, ואכן יש 173,000 שמצהירים שהלאום שלהם זה Ślązak. בפרק על שפה (עמ' 41) כתוב רק כמה מדברים פולנית.

text: :::שוב - אם אני מפספס משהו, תקנו אותי בבקשה. --אמיר א. אהרוני · בואו לתקן קישורי בינוויקי! · כ"ז בתמוז ה'תשס"ח · 13:49, 30 ביולי 2008 (IDT)
replies: text: ::::הקובץ לא נפתח אצלי, אבל זו לא אבידה גדולה כי אין לי מושג בפולנית. בקישור 7 מהערך האנגלי יש ידיעה מאתר חדשות פולני, באנגלית, שבו נאמר שספריית הקונגרס האמריקני הכירה בשלזית כשפה, ומצויין ששליש מ-170 אלף המזדהים כשלזים משתמש בה בביתו. גם קישור 8 מאתר הרדיו הפולני טוען כך ומסתמך על המפקד.  דב ט. - שיחה 14:52, 30 ביולי 2008 (IDT)
replies: text: :::::מי שמסתמך על מפקד בלי לקרוא אותו, יש לו בעיה. כאמור, חיפשתי איפה זה כתוב במפקד ולא מצאתי. אם הידיעה הזאת הייתה מפנה אותי לעמוד שבו כתוב ששליש מה-170 אלף מדברים את שפה, היה יותר טוב.

text: :::::למען הסר ספק, אני לא טוען שהשפה לא קיימת. בביקורי בפולין ראיתי ספרים שכתובים בה, לפחות חלקית. וגם לא איכפת לי אם קוראים לזה "שפה" או "ניב". אין לי עמדה בנושא הזה. העיקר זה לצטט עבודות אמינות שכותבות מה דעתן בנושא. --אמיר א. אהרוני · בואו לתקן קישורי בינוויקי! · כ"ז בתמוז ה'תשס"ח · 15:05, 30 ביולי 2008 (IDT)

text: בצעד נדיר של יושר אנציקלופדי מישהו מה"שלזים" ענה לי והודה שאכן יש בעיית מקורות, שכדאי לחכות למפקד הפולני הבא, ואף התנדב למחוק קטעים בעייתיים מוויקיפדיות זרות.

text: אני אומר נדיר, כי בוויקיאנגלית יש המון עורכים שנלחמים ללא הרף על הכרה בשפות המקומיות שלהם. חלקם רציניים, רובם לא. קטלאנים נגד ספרדים, אוקסיטנים נגד צרפתים, רומנים נגד מולדבים, סקוטים נגד אנגלים, קרואטים ובוסנים נגד סרבים, בלארוסים נגד עצמם, וכל מי שרק אפשר נגד רוסים וגרמנים. המלחמות הכי חריפות מתנהלות בענייני מזרח אירופה.

text: אבל לחבר'ה השלזים צריך כנראה להצדיע על הרצינות במקרה הזה. --אמיר א. אהרוני · בואו לתקן קישורי בינוויקי! · כ"ח בתמוז ה'תשס"ח · 18:06, 30 ביולי 2008 (IDT)
replies: text: : דב, הנה פטנט איך לקרוא פולנית באנגלית. קח את הקובץ וגזור את תוכנו. לך לארגז החול בוויקיפדיה הפולנית שפוך אותו שם, ובצע רישום. לאחר מכן תרגם אותו תרגום מכונה של גוגל. מנסיוני התרגום מפולנית לאנגלית ברמה סבירה מאוד. דווח אם הצליח... חגי אדלר • שיחה •  תבניות מידע בערכים מחכות לך! •  כ"ח בתמוז ה'תשס"ח • 20:20, 30 ביולי 2008 (IDT)
replies: text: ::כאן הבעיה סבוכה יותר - הקובץ לא נפתח לי בכלל, ואף תקע את המחשב לדקות ארוכות. גם אם ייפתח - אני צריך לא סתם להבין איזו פסקה נתונה או שתיים, אלא לנבור ולמצוא נתון כלשהו שמסתתר אי-שם בדוח עב-כרס - או להגיע למסקנה שאינו מסתתר. (ניסיתי את תרגום גוגל משפות אחרות בעבר ובתוצאות מעורבות). בשלב זה נסתפק בממצאיו של אמיר ובהודאתם של הוויקיפדים השלזים. אם כי עדיין אני לא מבין איך צצו אותם נתונים על 60,000 דוברים גם באתרי החדשות הפולניים שציינתי קודם (כולל הסתמכות מפורשת על דוח מפקד האוכלוסין). דב ט. - שיחה 14:53, 31 ביולי 2008 (IDT)
thread_title: דרוש מקור